AlexejDobrolubov/national_council_slovak_2010 huggingface dataset:
6. schôdza NR SR - 14. deň - A. dopoludnia
Dátum: 2024-01-10
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

68. Ďakujem za slovo a ďakujem vám, pán poslanec Prostredník, za to, že ste vo svojom prejave hovorili o spravodlivosti a o všetkých tých faktoch, ktoré ste spomínali, o dôvodoch, ktoré, ktoré táto vláda otáča iba vo svoj prospech a iba kvôli tomu, aby dosiahli svoje ciele. To, čo im bolo ukradnuté pred pár rokmi, teraz vyťahujú zo šuflíka a oháňajú sa s tým, že toto je dôvod, prečo skrátené legislatívne konanie. A jasne ste poukázali na to, že to, čo robia, je iba, je taká ich hra, ktorou potrebujú zakryť to, že prečo skrátené, skrátené legislatívne konanie. A ešte raz vám ďakujem za to, že ste hovorili o tej spravodlivosti a že ste ju tak vecne vysvetlili, čo je to spravodlivosť, aké dôsledky má. A so spravodlivosťou je veľmi spojené aj sloboda. A sloboda je vec, ktorá takým jednoduchým jazykom alebo poučkou je to, že človek vie, čo má robiť. Nie čo musí urobiť, ale čo má robiť. A tá je, toto je tá vnútorná sloboda, ktorá je spojená so spravodlivosťou, a ja prajem všetkým, aby vedeli, čo majú urobiť, aby si zachovali tú spravodlivosť, aby mali tú vnútornú slobodu. Ešte raz, pán poslanec Prostredník, ďakujem.
6. schôdza NR SR - 12.deň - B. popoludní
Dátum: 2024-01-08
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

60. Ďakujem za slovo. A ďakujem, Jožko, tebe za tvoje vystúpenie, za to, že síce svojím spôsobom, ale jasne a pravdivo si, si vystupoval. A vlastne chcem reagovať na to, ako si hovoril o tom, že nech si nemyslia, že ich ne... ne... nedobehne to, čo teraz robia, lebo že môžu robiť všetko, čo chcú. Presne súhlasím s tebou, že všetky tieto veci, hoc plánujú vo svoj prospech, tak raz ich to všetko dobehne a ľudia na Slovensku už to začínajú chápať, už to začínajú vnímať, a súhlasím so svojím predrečníkom, že potrebujeme o tom rozprávať, potrebujeme to naťahovať a budeme celý január o tom rozprávať, ak, ak bude treba, aby sa to dostalo k ľuďom, lebo to, čo sa tu deje, tento, toto skrátené legislatívne konanie je bezpredmetné. Nevidím alebo nerozumiem, prečo, prečo potrebujeme meniť veci, ktoré fungujú. A už viackrát som vo svojich faktických poznámkach poznamenal, že vraciame sa naspäť dozadu. Nenapredujeme, ale chceme sa vrátiť do našej, do našich ako keby začiatkov, prečo chceme zrušiť to, čo funguje. Je to nástroj na odstraňovanie korupcie a mali by sme to ešte viac zdokonaľovať. Presne pre tých, ktorí ak niečo kradnú, tak nech sú potrestaní. A dovolím si povedať, že o Rómoch sa tvrdí, že sú tí, ktorí stále iba kradnú a nevedia nič iné robiť. Po týchto skúsenostiach tu si to nemyslím. Ďakujem. (Potlesk.)
6. schôdza NR SR - 9.deň - B. popoludní
Dátum: 2023-12-19
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

73. Ďakujem za slovo. Ďakujem, Vilo, za tvoju rozpravu, za to, že si spomenul aj ten príbeh tvojho kamaráta, ale svoj osobný príbeh ideme tu rozdať alebo vytvoriť ministerstvo, na ktoré pôjde 100 miliónov eur, kde neni jasné, čo a ako bude fungovať a tak ako si hovoril, že je veľa športovcov, jednotlivých športovcov, ktorí by potrebovali tú konkrétnu pomoc, veľa klubov, ktorí by potrebovali tú konkrétnu pomoc, tak presne na tieto veci sa nikto nezameriava a nikto nepredkladá jasnú víziu, jasný plán tohto novozriadeného ministerstva, čo chýba hlavne tu v pléne, aby sme, aby sme počuli či od pána Danka či od, od navrhovateľov tohto, tohto balíku. Neviem, prečo, prečo o tom nechcú rozprávať, ale aj ty si sám športovcom a vieš, ako to chodí. Prešiel si si veľmi ťažkým tým svojím osobným príbehom a napriek tomu si sa nevzdal, len koľko je takých silných jednotlivcov, ktorí prejdú tak ako Vilo, koľkí sa nevzdajú a koľkí budú bojovať až do konca, aby ten šport, to, čo ich baví a napĺňa, mohli realizovať a jednak reprezentovať naše Slovensko. Čiže keď už chcete zriadiť to ministerstvo, tak predložte, ako budete podporovať jednotlivé športy, ako sa to bude rozdeľovať a nebojte sa hovoriť o týchto veciach, aby nám to bolo objasnené. Ďakujem ti ešte raz, Vilo.
6. schôdza NR SR - 7. deň - A. dopoludnia
Dátum: 2023-12-15
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

8. Ďakujem za slovo. Ja sa ti chcem, Igor, poďakovať za to, že mnohé tieto poučky alebo veci, ktoré vládna garnitúra chce urobiť potichu, zložitými poučkami, zložitými zákonmi, ty stále vieš povedať ľudskou rečou a vlastne objasniť to všetkým ľuďom na Slovensku. A naozaj pekne si to rozobral, pekne si to povedal, tak, aby naozaj aj ten, ktorý je najslabší, aby to pochopil, aby videl, čo sa ide robiť. A predtým si nezakryjete ani oči, ani zodpovednosť za to, čo budete robiť, tí, ktorí to idete urobiť. A tak ako som už tu povedal tu v pléne, že ľudia sú najlepším ako keby hodnotiteľom tých vecí, tak ja vyzývam ľudí, aby to hodnotili, aby si to pozreli, aby túžili poznať pravdu, lebo tak ako Božie slovo hovorí, že poznáte pravdu a pravda vás vyslobodí, preto rozprávate túto pravdu. A ešte raz, Igor, ďakujem, že hovoríš pravdu a že hovoríš jednoducho, aby ju pochopil každý.
6. schôdza NR SR - 6.deň - B. popoludní
Dátum: 2023-12-14
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

293. Ďakujem za slovo. Tiež sa chcem poďakovať pani poslankyni za vytrvalosť a za to, že ako posledná zhrnula opäť to, čo sa ide urobiť. A vrátim sa opäť k rodinám. Nehovoríme to len tak, vnímame, že na Slovensku mladé rodiny potrebujú pomoc. Vy však v priemere štvorčlennú rodinu idete obrať o tisíc euro, a to na rôznych poplatkoch, zvýšených daniach či zdravotných odvodoch. Je to likvidačné pre tieto rodiny. Taká štvorčlenná rodina za tisíc euro by si mohla buď niečo opraviť, kúpiť, ísť na dovolenku. Tisíc euro neni veľa a neni to ani málo. Veľa ľudí na východnom Slovensku nemá mesačný plat takýto, hoci priemer na Slovensku je iný, ale realita je tiež iná. Neviem si predstaviť tých ľudí od 1. 4. na tých úradoch, na poštách pri tých poplatkoch, keď úradníci alebo tí, ktorí vymáhajú tieto poplatky im povedia sumu, až vtedy, až vtedy si uvedomia, čo vlastne táto vláda im dala, aký, aký darček im dala. Čiže, ľudia, vyzývame vás, nenechajte sa okradnúť, nenechajte túto vládu, aby, aby zničila tento štát, a pridajte sa, pridajte sa k týmto protestom, pridajte sa k tomu, aby sme povedali hlasné nie Pellegrinimu, Ficovi a Dankovi, tým, ktorí vedú túto vládu, tento parlament, túto koalíciu, ktorá ide likvidovať rodiny.
6. schôdza NR SR - 5.deň - B. popoludní
Dátum: 2023-12-13
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

413. Ďakujem za slovo. Chcem sa ti, Gábor, poďakovať za plodnú rozpravu, ktorá prináša dobré čítanie, a aj tebe, Julo, za, za tento, za toto dielo, ktoré otvára oči, a chcem sa venovať poľovníkom, čiže chcem ťa doplniť, Gábor. Rozhodnutie o uznaní poľovníckeho revíru; z 200 eur na 300 eur, rozdiel 50 %. Rozhodnutie o zmene hraníc uznaného poľovníckeho revíru; zo 100 eur na 140 euro, rozdiel 40 %. Rozhodnutie o vyhlásení pozemku za nepoľovnícku plochu jedna fyzická osoba; 100 eur na 140, rozdiel 40 eur. Pre dve právnické osoby alebo fyzické osoby s oprávnením na podnikanie; z 250 eur na 350 eur, plus 40 %. Vykonávanie vyššej poľovníckej skúšky alebo skúšky poľovníckeho hospodárstva; z 50 eur na 70 eur, plus 40 %. Registrácia poľovníckej organizácie; 66 eur na 100. Týmto chcem vyzvať všetkých poľovníkov, poľovníčky a tých, ktorí sa venujú tejto, mohol by som pokračovať ďalej, je toho tam fakt dosť, tých poplatkov. Do 1. 4. to stihnite určite, aby ste sa vyhli zvýšeniu v priemere o 40 % na každom poplatku, je toho viac a sú aj poplatky, ktoré narástli o 130 %, čiže fakt bojujeme za ľudí? Ešte raz ďakujem za túto stránku a prosím, ľudia, šírte to na internete, medzi ľuďmi, nech to vidí každý. (Potlesk.)
6. schôdza NR SR - 5.deň - B. popoludní
Dátum: 2023-12-13
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

305. Ďakujem ti, Peťo, že si otvoril túto tému a dal návrh na riešenie vlastne nezamestnanosti alebo zvýšenia štátneho rozpočtu tým, že tí, ktorí pracujú, tak prispievajú daňami, odvodmi a súhlasím v mnohých veciach s tebou, že vlastne Rómovia nie sú problém alebo prekážkou, ale práve naopak, možnosťou a príležitosťou ako, ako zvyšovať na Slovensku úroveň tejto menšiny. A môžem povedať za našu platformu Pačivale Roma, že našou úlohou tu v parlamente je obhajovať túto menšinu, sami sme z tejto menšiny a vidíme a stretávame sa s ľuďmi reálne, fyzicky, kde nám hovoria, že prvé, čo chcú, alebo čo je ich veľké prianie, je zamestnať sa. Ak si budeme zatvárať oči pred týmto, ak budeme zamestnávať iba cudzincov a budeme ďalej zatvárať dvere a nedávať príležitosť Rómom, tak potom nesieme zodpovednosť za to, ako vyzerá rómska komunita na Slovensku. A využime ten potenciál, využime to, že tí ľudia naozaj sú ochotní pracovať a chcú pracovať. Dokonca keď sa prejdete po Slovensku, keby ste cestovali po Slovensku, tak každá jedna stavba, každá jedna diaľnica, každá nejaká oprava, kto tam stojí a kto tam pracuje? Sú to Rómovia. Dajme príležitosť Rómom, aby sa mohli zamestnať a využime aj ten potenciál detí, ktorá, ktorý môže byť budúcnosťou, ktorý sa nám vráti. A, pán minister, berte to ako takú malú výzvu a takú možnosť našej strany. Ďakujem pekne.
6. schôdza NR SR - 5.deň - B. popoludní
Dátum: 2023-12-13
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

277. Ďakujem pekne za slovo. Igor, ďakujem, že si to zopakoval a ja iba chcem dodať k tvojmu vystúpeniu, že tieto vlastne opatrenia sa dotknú mnohých ľudí, tak ako teraz reagoval kolega na teba, a hlavne kladiem si otázku, má zmysel ostávať na Slovensku učiteľom, nejakým vzdelaným ľuďom, ktorí môžu mať inde lepší život, lepšie podmienky, lepšie dane ako na Slovensku? Nad tým sa vláda nezamýšľa alebo nechce zamýšľať a je mi z toho smutno a je mi ľúto, že sa neberie ohľad na mladých, na mladé rodiny, na menšiny, na tých, ktorí sú zraniteľní a sú vystavení chudobe. Tieto vládne opatrenia vôbec nepomáhajú a vôbec neprinášajú nejaké opatrenia, ktoré sa budú týkať všetkých ľudí na Slovensku, aj tých slabších, aj tých v strednej triede, aj tých, ktorí si žijú lepšie. Myslím si, že nebude, nebude sa vytvárať priestor pre to, aby, aby sme sa rozvíjali, ale skôr naopak, aby sme doplácali na tieto opatrenia negatívne.
6. schôdza NR SR - 5.deň - B. popoludní
Dátum: 2023-12-13
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

211. Ja sa tiež chcem poďakovať poslancovi Kiššovi za všetko, čo povedal, hovoril k veci. Mňa zaujalo jedno slovo, odborná diskusia, keď ste povedali, že ste ochotný diskutovať. A napadol ma taký jeden príbeh, ktorý mi hovoril môj kamarát Karol Gustáv Severín, pastor zo Švédska, ktorý v 80. rokoch išiel do Ruskej federácie a začal tam ohlasovať evanjelium a keď mal dohodnuté jedno stretnutie, tak prišli tí vládni činitelia a povedali, že nemôže rozprávať. A viete, čo urobil? Celé to svoje stretnutie odspieval. A ja mám pocit, že disku... tá diskusia, o ktorej ste hovorili, že teda aj, aj nadviažem na poslanca Saboa, ako hovoril, že pán minister uznal že, že súhlasí, súhlasí. Oni sa boja tej diskusie, lebo proste majú pripravené veci, tak aby, aby im to sedelo, aby to rýchlo sa spláchlo, aby to nikto nerozoberal. A chcem sa poďakovať všetkým poslancom z opozície, že sme tu, že to naťahujeme, že hovoríme pravdu, že odkrývame veci, tak ako sú. A ďakujem aj za vaše vystúpenie, že, že ste znovu pripomenul to, o čo tu ide. A ak bude treba, tak budeme aj spievať. (Smiech v sále. Potlesk.)
6. schôdza NR SR - 5.deň - B. popoludní
Dátum: 2023-12-13
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

111. Roman, ja ti chcem tiež poďakovať za to, že si zhrnul veci, ktoré síce sa opakujú v tomto pléne, ale je potrebné, aby sa opakovali, lebo sú to veci, ktoré sú nie pre dobro ľudí, ale pre to, aby sme sa vracali v čase. A chcem povedať, že pred rokom som bol na tej opačnej strane, nebol som poslanec, bol som radový občan, ktorý bol zamestnaný, ktorý pracoval a vnímal veci, ktoré vláda robila, a môžem povedať, že pracoval som v sociálnej sfére, kde som sa stretával s ľuďmi dennodenne z rôznych vrstiev a počúval som tie názory tých ľudí, že vlastne tá odozva pomoci štátu bola cititeľná. Som zvedavý, čo budú hovoriť ľudia teraz, keď sa prijmú tieto vládne návrhy, tieto zmeny, ktoré fakt nás posúvajú v čase dozadu, nie dopredu. A teším sa na to, ako ľudia spočítajú nám všetkým všetko, lebo najväčší bič sú stále ľudia pre politikov a ďakujem všetkým ľuďom, ktorí chodia na protesty, všetkým ľuďom, ktorí nesúhlasia s tým, čo sa tu deje, lebo jasne ukazujú to, že tieto veci, ktoré tu dnes preberáme a ku ktorým sa vyjadrujeme, sú veci, ktoré vás vôbec neposúvajú dopredu, ale presne opačne. Posúvajú nás dozadu, pár rokov dozadu. Ďakujem, Roman.
39. schôdza NR SR - 13.deň - A. dopoludnia
Dátum: 2025-09-29
Poslanec: Dej, Dávid (PS)
Druh vystúpenia: Vystúpenie s faktickou poznámkou

Ďakujem veľmi pekne za faktické poznámky, nie je čo vytknúť, ja môžem len súhlasiť. Trošku ma mrzí, že sa nezapojili kolegovia kolegyne z koalície. Mal som dnes pocit, som tu od rána, že zhodou okolností dneska ten potenciál na to je, aby tá diskusia tu konečne po dlhej dobe bola aj medzi teda koalíciou opozíciou. Ja však mám to aj v dôvodovej správe toto nie, že my ste teraz vymysleli niečo, čo z dlhej chvíle sme sa nudili, ale veď toto funguje aj v iných krajinách, ani nie tak ďaleko od nás. Uvediem príklad napríklad Maďarsko, Nemecko, Rakúsko a iné členské krajiny Európskej únie majú rôzne formy takejto podpory a naozaj je na mieste, že človek ktorý sa rozhodne študovať doktorandské štúdium v inej krajine, tak tie podmienky má na to vytvorené a nemusí stáť pred tou voľbou, či sa mu to oplatí, neoplatí, či ho to v budúcnosti dobehne, alebo presne či môže si vôbec založiť rodinu. Ono častokrát sa stáva, teraz to už nie je len pri doktorandskom štúdiu, že mnoho mladých ľudí stojí pred tou voľbou, či si vôbec môže dovoliť z finančného hľadiska študovať na vysokej škole. Čo mne príde naozaj absurdné, že v roku 2025 dneska mladí ľudia vôbec stoja pred tou dilemou, že či si môžu dovoliť z finančného hľadiska študovať na vysokej škole lebo naozaj ja úplne tomu rozumiem, že ak niekto dneska nemá to .... ===== ... z finančného hľadiska študovať na vysokej škole, čo mne príde, mne príde naozaj absurdné, že v roku 2025, dneska mladí ľudia vôbec stoja pred tou dilemou, že či si môžu dovoliť z finančného hľadiska študovať na vysokej škole, lebo naozaj ja úplne tomu rozumiem, že ak dneska niekto nemá to sociálno-ekonomické zázemie z rodiny, tak naozaj pre tú rodinu samotnú to nemusí byť finančne udržateľné, aby mohli pomáhať alebo teda ešte stále nejakým spôsobom dotovať život svojich detí a na tej vysokej škole častokrát je to tak spojené, že nie všetci môžu popri vysokej škole aj pracovať, samozrejme, však ja som tiež brigádoval a snažil som sa privyrábať, ako sa dalo, ale poviem úplne úprimne, že bez podpory teda mojej mamy by som asi možno... (Prerušenie vystúpenia časomerom.)
39. schôdza NR SR - 13.deň - A. dopoludnia
Dátum: 2025-09-29
Poslanec: Dej, Dávid (PS)
Druh vystúpenia: Vystúpenie v rozprave

Ďakujem veľmi pekne ešte raz za slovo. Dovoľte mi teda aby som mohol objasniť alebo teda vysvetliť dôvody tohto predkladaného návrhu zákona. Budem teda hovoriť o probléme, ktorý sa týka tisícov, to je to asi 5 až 6 000 študentov a študentiek dennej formy doktorantského štúdia, ktorí v súčasnosti na Slovensku teda študujú a nie je to len o tom, že študujete vy aj normálne pracujete či už učíte, prednášate na vysokej škole, alebo nejakým spôsobom možno v Slovenskej akadémii vied sa podieľate na výskume a takisto ste stále študentom, takže chodíte aj do školy. Ono je to časovo tak náročné, že to je naozaj ako keby povolanie, vy síce za to nedostávate plat vo forme trvalého pracovného pomeru, jedná sa o nejaký grant, inými slovami to môžeme nazvať aj štipendium. No a tu dochádzame ku koreňu toho problému, jednoducho títo študenti a študentky, to považujem asi iba za nejakú dieru v zákone, nemyslím si že je to asi účelové, ale teda nemajú dôchodkové, ani nemocenské poistenie a tým pádom ich to trošku znevýhodňuje v tom, že plnohodnotne pracujú, študujú, sú plnohodnotnou súčasťou našej spoločnosti. Možno ešte plnohodnejšou niekedy v budúcnosti, ale jednoducho stoja pred tou voľbou, že nemajú to poistenie, či už teda nemocenské, alebo neskôr to starobné dôchodkové. No keď sa chcú rozhodnúť pre rodinu, tak nemajú pre
39. schôdza NR SR - 13.deň - A. dopoludnia
Dátum: 2025-09-29
Poslanec: Dej, Dávid (PS)
Druh vystúpenia: Vystúpenie v rozprave

Ďakujem veľmi pekne za slovo. Pán predsedajúci, kolegovia, kolegyne. Tak zhodou okolností ešte pri školstve zostaneme. Aj keď teda už nie pri strednom, ale vysokých školách. Dovoľte mi teda predložiť návrh zákona, ktorým sa mení dopĺňa zákon č. 461/2003 Z. z. o sociálnom poistení v znení neskorších predpisov a ktorým sa dopĺňa zákon č. 131/2002 o vysokých školách o zmene a doplnení niektorých zákonov v znení neskorších predpisov. Cieľom návrhu zákona je zlepšiť sociálne podmienky študentov a študentiek v denne forme doktorantského štúdia, tým sa tieto študentky a študenti budú nemocensky a dôchodkovo, teda budú byť poistení. Pokiaľ teda nevykonávajú inú zárobkovú činnosť. Samozrejme teda viacej budem hovoriť v rozprave do ktorej sa aj touto formou hlásim. Ďakujem pekne
39. schôdza NR SR - 13.deň - A. dopoludnia
Dátum: 2025-09-29
Poslanec: Dej, Dávid (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo pán predsedajúci a Natália tebe ďakujem, že si takýto návrh zákona tu predniesla. Ja verím tomu, že to nájde podporu teda nie len v opozícii ale aj v koalícii. Priznám sa, že naozaj s vlastnej skúsenosti viem aká je dôležitá tá kontinuita hlavne v takomto veku, kde tí študenti a študentky primárne teda tých základných škôl, keď prechádzajú na tie stredné školy potrebujú mať tie predvídateľné prostredie, že musia vedieť presne kedy majú tie tréningy. K tomu samozrejme musia prispôsobovať aj ten svoj čas, ale nevedia tomu prispôsobiť úplne ten rozvrh. Ak teda zmenia nejakú základnú školu, kde im to nejakým spôsobom vychádzalo a idú na strednú, tak neraz sa stalo, že tie deti jednoducho kvôli tej škole prestali so športom a prestali športovať a to je asi to najhoršie čo sa môže stať ak prestali len kvôli tomu, že im to tá škola neumožnila čo ja úplne rozumiem, že teda nemôže ísť šport na úkor školy ale zase je dobré, keď aj tá škola vytvára podmienky na to, aby sa tie deti hýbali a jedno úplne čomu sa vo voľnom čase venujú. Keď je to šport, tak samozrejme je to dobré. Ako ty si sama povedala každé jedno investované euro do športu má potom v budúcnosti vysokú návratnosť pre spoločnosť ako takú. Je úplne jedno či ten človek potom bude profesionálny športovec alebo nosiť medaily z olympiády alebo len bude mať už nejakým spôsobom vybudovanú nejakú tu sebadisciplínu. A čo je naozaj veľmi dobré aj potom pre kolektív v profesionálnom živote, pretože sa vie lepšie začleniť, vie sa lepšie adoptovať a tak ďalej. Ja sa priznám nepoznám úplne tie dôvody prečo vlastne SNS v roku 2018 toto zrušila, lebo ja si myslím, že práve naopak. Že toto je veľmi dobré, aby tie osemročné gymnázia mali aj športové triedy, lebo tie potom presne vedia sa prispôsobiť aj tým deťom a tomu rozvrhu, aby mohli presne ráno napríklad ísť na tréning. Poobede mohli ísť na tréning a nemuseli si teda vyberať či budú v škole blicovať alebo pôjdu na tréning. Čo nie je dobré samozrejme. Ja nechcem, aby teda ten šport išiel na úkor školy. Ale je dobré teda, aby tá škola vytvárala podmienky na to, aby tie deti sa mohli hýbať. Takže ďakujem veľmi pekne.
39. schôdza NR SR - 13.deň - A. dopoludnia
Dátum: 2025-09-29
Poslanec: Dej, Dávid (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. Kolega Marián, ďakujem ta tvoje vystúpenie, za tvoj pozmeňovák. Ja som čítal rôzne vyjadrenia, rôznych aj ekonomických expertov a odborníkov na ekonomiku a teda však transakčná daň je súčasťou konsolidácie. Mňa najviac zaujala asi taká veta k tomu celému, že celá táto konsolidácia, síce bude veľmi bolieť, ale za to absolútne nebude nič liečiť. Mne aj tá transakčná daň príde, ako keby ste chceli otvorenú zlomeninu hodiť ľadovým obkladom. Ono je to totálny nezmysel. Ja sám som to zažil na vlastnej koži. Bolo to pár dní potom, čo táto transakčná daň vošla do platnosti. Bol som v jednej čajovni, nebolo to ani v Bratislave, teda keď tu často počúvame, že sme odtrhnutí od reality a mali by sme vytiahnuť päty z Bratislavy, tak ja som bol teda mimo Bratislavy. A naozaj som videl a boli to mladí ľudia, ktorí tú čajovňu prevádzkovali a keď som chcel platiť kartou, tak sa ma pýtali, či mám hotovosť. Vzhľadom na to, že to iba krátko bolo v tej platnosti, mne to hneď nedošlo, tak som sa pýtal, že prečo. A oni, že transakčná dať. No tak naozaj ako veľmi by som tam v tej chvíli nechcel šermovať poslaneckým preukazom. Mňa to mrzí, lebo naozaj aj ty si to vo svojom príspevku spomenul, ono to nikomu a ničomu nepomáha. Ono to práve naopak, hovorí ľuďom, že nepodnikajte, nezačnite tu nejakým spôsobom niečo tvoriť, lebo sa vám to neoplatí. Ten štát to od vás vytiahne a čo z toho budete, nič z toho mať nebudete. Aj celá tá konsolidácia je postavená na tom, že doslova ožobračuje ľudí, ktorí sú najviac pracovne aktívni, ožobračuje zamestnancov, ožobračuje zamestnávateľov a v konečnom dôsledku, ako už sme videli po niekoľkých vlnách konsolidácie, sa ten dlh verejných financií ani nezníži. Takže ja úplne súhlasím. Transakčnú daň treba zrušiť celú. Toto naozaj lepšie síce ako nič, ale najlepšie by bolo ju zrušiť úplne. Takisto si spomínal, koľko ľudí odchádza z tejto krajiny. Je to tak. Jednoducho ... (Prerušenie vystúpenia časomerom.)
39. schôdza NR SR - 12.deň - A. dopoludnia
Dátum: 2025-09-26
Poslanec: Dej, Dávid (PS)
Druh vystúpenia: Vystúpenie s faktickou poznámkou

Ďakujem veľmi pekne za všetky reakcie, myslím, že to bolo vo veľmi kľudnom a konštruktívnom duchu. Budem asi reagovať na vás, pni kolegyňa, súhlasím, však ja som tiež videl viaceré incidenty, tiež by som bol radšej, keby sa nestali, ale stali sa, len viete, že áno, že som sa snažil aj v tej rozprave vysvetliť, že tam, kde je to možné, typu hlavné mesto Bratislava, dajme tomu, že má možno viacero možností, čo sa týka už vybudovaných cyklotrás, tak samozrejme ideálne keby po tej cyklotrase išli, ale viete, že toto je poslanecký návrh zákona, ktorý keď vojde do platnosti, nebude sa týkať iba Bratislavy, bude sa týkať celého Slovenska a nie všade, tie cyklotrasy vybudované sú, a tým pádom to nie všade bude možné, a to je to, čo som chcel povedať, že si nemyslím, že problém, ktorý tu je, možno bude narastať, možno nejakým spôsobom sa nájdu aj iné alternatívne riešenia, tak tento návrh zákona, ten problém nevyrieši, nevyrieši ho preto, lebo pokiaľ nemáme vybudovanú infraštruktúru, ak sa bavíme o cyklotrasách, tak nemôžeme malé deti poslať s bicyklom na cestu, medzi autá. Preto po tom chodníku idú, lebo sa tam cítia byť bezpečnejšie. A teraz napr., spomenul to aj kolega Dvořák, ale spomeniem to opäť ja, pri mojej výške, moja chôdza je častokrát rýchlejšia ako je zadefinovaná v tomto návrhu zákona, a podľa tejto logiky by som ja mal chodiť potom asi po ceste, medzi autami, alebo po cyklotrase, čo nedáva absolútne zmysle ani logiku. Ako som hovoril, riešenia na to, to môže byť, tak ako ste aj vy spomenuli, rôzna edukácia, alebo mentoring ohľadom tejto témy, ako sa správať bezpečne na ceste a neviem si ani úplne predstaviť tú vymožiteľnosť toho, aby dopravní policajti na chodníkoch zastavovali deti, že nešiel si 6 km, ale išiel si 8, zoberú mu ten bicykel, neviem ako by to v praxi vyzeralo, preto hovorím, aj keď rozumiem ten zámer, že je to nezmysel. Ďakujem veľmi pekne.